《平凉旅夜漫成》
清代·张世法

最是秋天不肯明，萧萧白发已潜生。人间日岂回三舍，枕上愁潜到六更。

巀嶪崆峒谁访道，潺湲陇水旧闻声。自嗟身事俱迟暮，何复羁栖卧古城。

作者简介：湖南湘潭人，字平度，号鹤泉。张九键子。乾隆二十八年进士，知房山县承办，再补华亭知县。有《房山县志》、《瞻麓堂文集》、《双樟园诗集》。